**Libertate**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Libertate

...

Cu ce plătim noi libertatea?

Cu îngăduința de a fi legați?

Jurând că nu vom părăsi cetatea?

Da! Și suntem liberi de a le fi argați!

...

Suntem liberi sau suntem proscriși?

Libertatea ni s-a pus pe carduri?

Suntem liberi de a citi pe garduri:

”Sunteți liberi de-a vă lăsa uciși”!

...

Nu cumva ne naștem prizonieri,

În lumea asta ce parcă-i o canisă,

Și libertatea ne este ucisă,

Cu lațurile unei haite de hingheri?!

...

Strigăm degeaba. Lumea asta-i surdă!

Cine să-audă al nostru strigăt mut?

Dar eu sunt liber, pentru c-ascult, tăcut,

Cum gândurile-mi în libertate, zburdă!